પાંચ કૂવા કાપડ મહાજનના પ્રમુખ કિરીટ પટેલે જણાવ્યું હતું કે, અમદાવાદના કાપડઉદ્યોગના તમામ વેપારીઓ, દલાલો અને જોબ વર્કરની જાહેર સભા બોલાવવામાં આવી હતી તેમાં તમામનો મૂડ લડી લેવાનો હતો અને બધા વેપારીઓ વતી શુક્રવારે અમે નવી દિલ્હીની બેઠકમાં ભાગ લઈશું, જ્યાં દેશભરનાં 500 જેટલાં નાનાં-મોટાં એસોસિયેશનોના હોદ્દેદારોની બેઠક બાદ વિરોધ અંગે કેવા કાર્યક્રમ આપવા, કેવાં પગલાં લેવાં તે અંગે નિર્ણય લેવાશે.